**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ПАЗАРДЖИК**

**П Р Е Д Л О Ж Е Н И Е**

**от Тодор Попов – Кмет на Община Пазарджик**

**ОТНОСНО:** Промяна на граници на общински поземлен имот, находящ се в кв. 52 по плана на с. Ивайло, общ. Пазарджик.

**Уважаеми Господин Председател,**

 Във връзка със становище на Кмета на с. Ивайло е изготвено предложение за изменение на регулацията в кв. 52 по плана на селото, касаещо нереализирана улица с о.т.65а-63в. Улицата е образувана със Заповед № 82/26.06.1989 г., а впоследствие във връзка с възстановяване право на собственост върху бивш земеделски имот със Заповед № 25/23.01.2003 г. кадастралната основа на плана в тази част е попълнена с нов имот с пл. № 742. Съз Заповед № 260/08.08.2003 г. за същия имот са отредени УПИ I-742, УПИ II-724 УПИ III-724 и УПИ XI-742 в кв. 52, като част от имота попада в улица с о.т. 65а-63в. Срокът по чл. 208 от ЗУТ е изтекъл, отчуждително производство за улицата не е започнало и частта от имот пл. № 742, попадаща в улицата не е отчуждена.

С решение № 146/18.09.2019 г. на Общински съвет – Пазарджик е разрешено изработване на проект за изменение на ПУП-ПУР и ПР за кв. 52 по плана на с. Ивайло, засягащо улица с о.т. 63а-63в и УПИ I-742, УПИ XI-742 и УПИ X-общ. Изменението предвижда от УПИ I-742, УПИ XI-742 и УПИ X-общ. да се образуват нови УПИ I-742 и УПИ X-742, като новия УПИ X-742 обединява УПИ XI-742 и УПИ X-общ. (собственост на едно и също лице) и част от улица с о.т. 65а-63в. Засегнатите с изменението УПИ-та са частна собственост, както следва:

УПИ I-742 – на Заприн Митков, съгласно нот. акт № 52, том IV, дело № 944, вх.рег.№ 1418/19.04.2004 г. на СВ-Пазарджик и

УПИ XI-742 и УПИ X-общ. – на Румяна Асенова, съгласно договор № 198, том 28, вх.рег. № 8537/11.10.2018 г. на СВ-Пазарджик и нот. акт № 198, том 21, дело № 3683, вх.рег.№ 6217/16.08.2019 г. на СВ-Пазарджик

С Решение XIII, взето с протокол № 3 от 11.06.2020 г., Експертен съвет по устройство на територията при Община Пазарджик е одобрил проект на ПУП-ПУР и ПР за изменение на плана за с. Ивайло, относно УПИ I-742, УПИ XI-742 и УПИ X-общ. в кв. 52 и улица с о.т. 65а-63в, от които се образуват нови УПИ I-742 и УПИ X-742 в кв. 52. УПИ XI-742 и УПИ X-общ. се обединяват в нов УПИ X-742, към който се приобщава част от нераеализираната улица с о.т. 65а-63в в размер на 282 кв.м.

 Съгласно чл. 15, ал. 3 и ал. 5 от ЗУТ, когато с ПР се променят границите на имоти - общинска собственост, се сключва предварителен договор за прехвърляне на собствеността върху частите на имота, предмет на регулация. Съгласието на собственика на УПИ X-общ., кв. 52 по плана на с. Ивайло е изразено със заявление вх. № 44-1581/16.06.2020 г.

 Всеки договор за прехвърляне на собствеността е разпореждане с общинско имущество и това налага Общинският съвет да вземе решение.

Поради това и на основание чл. 21, ал. 1, т. 8, във връзка с ал. 2 от ЗМСМА, чл. 15, ал. 3 и ал. 5 от Закона за устройство на територията, чл. 6, ал. 1 и ал. 3, във връзка с чл. 3, ал. 2, т. 1 от Закона за общинската собственост и чл. 45, ал. 1, т. 9 и чл. 51, ал. 1 и ал. 3 от Наредба за реда за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи – собственост на Община Пазарджик и правомощията на кмета на общината и кметовете на кметства и след станалите разисквания,

**П Р Е Д Л А Г А М :**

 Общинският съвет да обсъди и приеме предложения проект за решение.

**ТОДОР ПОПОВ**

*Кмет на Община Пазарджик*

**ПРОЕКТ!**

**Р Е Ш Е Н И Е:**

**№………**

на Общински съвет – Пазарджик, взето на заседанието му на

…………………………… с протокол………………………….

**ОТНОСНО:** Промяна на граници на общински поземлен имот, находящ се в кв. 52 по плана на с. Ивайло, общ. Пазарджик.

 Предложението на Кмета на Общината е законосъобразно и мотивирано, тъй като са взети предвид заявлението на собственика на УПИ X-общ., кв. 52 по плана на с. Ивайло, общ. Пазарджик и Решението на Експертния съвет на Община Пазарджик.

 Поради това Общински съвет – Пазарджик, след като обсъди предложението на Кмета на Общината Тодор Попов, на основание чл. 21, ал. 1, т. 8 във връзка с ал. 2 от ЗМСМА, чл. 15, ал. 3 и ал. 5 от Закона за устройство на територията, чл. 6, ал. 1 и ал. 3, във връзка с чл. 3, ал. 2, т. 1 от Закона за общинската собственост и чл. 45, ал. 1, т. 9 и чл. 51, ал. 1 и ал. 3 от Наредба за реда за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи – собственост на Община Пазарджик и правомощията на кмета на общината и кметовете на кметства

**Р Е Ш И:**

1. Обявява за частна общинска собственост **282,00 кв.м**. от нереализирана улица с о.т. 65а-63в по регулационния план на с. Ивайло, общ. Пазарджик.

 2. Дава съгласие за промяна на границите на общински поземлен имот, представляващ част от нереализирана улица с о.т. 65а-63в по регулационния план на селото, съгласно проект за изменение на ПУП-ПУР и ПР, одобрен с Решение XIII, взето с протокол № 3 от 11.06.2020 г. на Експертен съвет по устройство на територията при Община Пазарджик, с което към УПИ X-общ. и УПИ XI-742 в кв. 52 по плана на с. Ивайло, общ. Пазарджик, собственост на Румяна Асенова, **се присъединяват 282,00 кв.м.** (от нереализирана улица с о.т. 65а-63в), **като се обособява нов УПИ X-742,** **в кв. 52 по плана на с. Ивайло, общ. Пазарджик,** на стойност по пазарна оценка от оценител на имоти – **2 820 лева**.

 3. Одобрява предложения предварителен договор за покупко-продажба на основание чл. 15, ал.5, във връзка с ал.3 от ЗУТ, неразделна част от настоящето решение.

 4. Възлага на Кмета на Общината да сключи окончателен договор след влизане в сила на заповедта за одобряване на ПУП-ПУР и ПР и внасянето на съответните суми от Румяна Асенова.

**ХАРИ ХАРАЛАМПИЕВ**

*Председател на Общински съвет*

*Пазарджик*